Naslov rada: uputstvo i šablon   
za 30. konferenciju YU INFO 2024

Ime i prezime prvog koautora   
*Afilijacija / Naziv institucije*Grad i država (opciono)  
Adresa e-pošte  
ORCID broj

Ime i prezime četvrtog koautora  
*Afilijacija / Naziv institucije*Grad i država (opciono)  
Adresa e-pošte  
ORCID broj Ime i prezime drugog koautora   
*Afilijacija / Naziv institucije*Grad i država (opciono)  
Adresa e-pošte  
ORCID broj

Ime i prezime petog koautora  
*Afilijacija / Naziv institucije*Grad i država (opciono)  
Adresa e-pošte  
ORCID brojIme i prezime trećeg koautora   
*Afilijacija / Naziv institucije*Grad i država (opciono)  
Adresa e-pošte  
ORCID broj

Ime i prezime šestog koautora  
*Afilijacija / Naziv institucije*Grad i država (opciono)  
Adresa e-pošte  
ORCID broj

*Apstrakt* - Ovo uputstvo za autore daje informacije i šablon za pripremu rukopisa za konferenciju YU INFO 2024. Možete koristiti ugrađene stilove ovog dokumenta ukoliko upotrebljavate *Microsoft Word*. U suprotnom, koristite ovaj dokument kao skup uputstava i primer. Naslov članka treba pisati velikim i malim slovima, a ne samo velikim (početno slovo je veliko). Izbegavajte korišćenje indeksa i specijalnih simbola u naslovu rada i apstraktu. Neophodno je da date puna imena i prezimena svih autora, a ne samo prvo slovo imena. Definišite sve skraćenice u apstraktu kada ih prvi put upotrebite (isto važi i kasnije u radu, kod prvog pojavljivanja). Nemojte citirati reference u apstraktu. Naslov rada može biti najviše u tri reda (Times New Roman, font 24).

Ključne reči – uneti 3 do 6 ključnih reči, razdvojiti iz zapetom.

# Uvod (*Heading 1*)

Ovaj dokument je uputstvo za autore i šablon za pripremu rukopisa u programu *Microsoft Word* za konferenciju YU INFO. Šablon je prilagođen sa internet sajta udruženja *IEEE*, ali vodite računa da postoje neke manje razlike između ova dva uputstva. Ukoliko koriste neki drugi tekst procesor, molimo napravite PDF fajl koristeći izgled stranice identičan ovome. Pripremljeni rukopis treba poslati preko CMT sistema, isključivo u PDF formatu. Ukoliko koristite neku stariju verziju alata *Word*, potrebno je da naročito obratite pažnju na to da jednačine ne budu pretvorene u bitmape niske rezolucije; takvi radovi nisu prihvatljivi.

Maksimalni broj stranica regularnih članaka je 6, a minimalni broj je 4. Članci po pozivu ne smeju da budu duži od 12 stranica. Plenarni članci ne podležu nikakvom ograničenju. Maksimalan broj radova na „YU INFO“ konferenciji po jednom autoru je 5 (pet), a ne postoji ograničenje u pogledu prvih autorstava. Jedino merilo je kvalitet članka prema oceni recenzenata.

Neophodno je striktno poštovati uputstva o formatiranju i stilove date u ovom materijalu. Nikada ne menjajte veličinu fonta ili razmak redova da biste ubacili više teksta u ograničeni broj stranica.

Sve standardne komponente papira su navedene iz tri razloga: (1) jednostavnost upotrebe prilikom formatiranja pojedinačnih radova, (2) automatska usklađenost sa elektronskim zahtevima koji olakšavaju istovremenu ili kasniju proizvodnju elektronskih proizvoda i (3) usklađenost stila u celom zbornik radova konferencije „YU info 2024“. Margine, širine kolona, razmak između redova i stilovi tipa su ugrađeni; primeri stilova tipa su dati u ovom dokumentu i identifikovani su kurzivom, unutar zagrada, prateći primer. Neke komponente, kao što su jednačine višeg nivoa nisu propisane, iako su obezbeđeni različiti stilovi teksta.

Programski odbor će organizovati recenzente koji će recenzirati radove i odabrati ih za konferenciju. Međutim, odgovornost za originalnost, tvrdnje, realizaciju eksperimenta, rezultate i kvalitet celog rada počiva isključivo na autorima. Svi radovi će proći detekciju plagijarizama kroz softverski sistem, i biće izvršena provera citiranosti svih drugih radova. Po prihvatanju rada, autori treba da popune formular za prijavu učešća na konferenciji i plate kotizaciju (ukoliko autor ima i više radova, mora platiti onoliko kotizacija koliko ima radova – bar jedna kotizacija po radu!). Zabranjeno je korišćenje velikih jezičkih modela (LLM) i alata za generisanje teksta primenom tehnika veštačke inteligencije u pisanju naučno-istraživačkih radova ovog tipa.

# Naslov sekcije (npr. Metodologija ili Pregled oblasti istraživanja)

## Podnaslov (Heading 2) – opis šablona

Ovaj šablon je skrojen za štampanje na formatu A4 papira. Propisane su sve margine, širine kolona, razmaci redova i fontovi teksta, molimo Vas da ih ne menjate. Naslovi sekcija treba da budu formatirani kao Heading 1. Treba koristiti slova Times New Roman veličine 10 pt za normalne pasuse (stil “Text”). Ukoliko poslednja stranica nije popunjena do kraja, dve kolone treba svesti na istu dužinu (u alatu MS Word to se radi pomoću *Layout*-*Breaks*-*Continuous*). Uvučen prvi red pasusa treba da bude 0.48cm.

## Formatiranje kolona i način pisanja

Rukopis treba pripremiti u dvokolonskom formatu, sa razmakom kolona koji je definisan (0.63cm). Radove ne treba pisati u prvom licu jednine ili množine, već pisati u bezličnom obliku (ne “Primetio sam da ...” ili “Primetili smo da...” već “Primećeno je da...”). Obavezno proverite pravopis korišćenjem alata za spelovanje za srpski jezik (ugrađen u alatu *MS* *Word* - odabrati *Serbian* (*Latin*, *Serbia*)).

# Priprema rukopisa

Pre nego što počnete da formatirate svoj rad, prvo napišite i sačuvajte sadržaj kao zasebnu tekstualnu datoteku. Završite sve sadržaje i organizacione izmene pre formatiranja. Obratite pažnju na odeljke A-F u nastavku za više informacija o lekturi, pravopisu i gramatici.

Držite grafičke datoteke odvojene dok tekst ne bude formatiran i stilizovan. Nemojte numerisati sekcije i podsekcije teksta ručno - šablon će to učiniti umesto Vas!

## Skraćenice i akronimi

Definišite skraćenice i akronime prilikom prvog pojavljivanja u tekstu, čak i ako su već jednom bili definisani u apstraktu. U skraćenice koje sadrže i tačke ne treba ubacivati dodatne razmake: pišite “C.N.R.S.”, a ne “C. N. R. S.” Ne koristite skraćenice u naslovu rada osim ukoliko se apsolutno ne mogu izbeći.

## Formatiranje

Ubacite jedan razmak iza znakova interpunkcije. Koristite nulu ispred decimalne tačke: “0.25”, a ne “.25.” Koristite “cm3” umesto “cc.” Naznačite dimenzije sa “0.1 cm × 0.2 cm,” a ne “0.1 × 0.2 cm2”. Ne korisite zvezdicu umesto znaka množenja: “0.1 \* 0.2 cm2.” Kada pišete opseg vrednosti, navedite “7 do 9” ili “7-9.” Koristite SI jedinice. Ne preporučuje se korišćenje fusnota u tekstu.

## Jednačine

Upotrebljavajte *Microsoft Equation Editor* za unos jednačina i formula u Vaš rad, i ne unosite ih kao gotove slike. Ne preporučuje se korišćenje drugih dodataka. Numerišite jednačine redom sa brojem jednačine poravnatim sa desnom marginom, kao u primeru:

*a**b* 

Obratite pažnju na to da je pre i posle jednačine ubačen po prazan red (podrazumevano definisan). Proverite da li ste definisali sve simbole u jednačini ili pre ili neposredno posle jednačine. Prebacite simbole u kurziv (*T* može biti temperatura, ali T je i merna jedinica tesla). U tekstu se pozivajte na “(1),” ne “jed. (1)” niti “jednačina (1),” osim na početku rečenice: “Jednačina (1) je ... .”

## Slike

Slike (ilustracije) najbolje ubaciti u tekst. Ne koristite opciju “Float over text”. Ispod svake slike mora postojati legenda. Nazivi tabela moraju biti dati neposredno iznad tabele. Koristite odgovarajuće stilove da biste ih formatirali. Primeri ispravno formatiranih slika i tabela su Sl. 1 i Tabela 1.

Slike u boji su prihvatljive za konferenciju YU INFO i autori se ohrabruju da ih koriste. Molimo koristite odgovarajuću rezoluciju za Vaše slike (preniska rezolucija dovodi do pikselacije i krzavih ivica, previsoka samo povećava veličinu fajla i ne doprinosi čitljivosti). Naročitu pažnju posvetite slovima i brojevima na slikama. Nikada ne koristite presitne fontove za obeležavanje u okviru slika. Slova i brojevi po uključenju u rukopis moraju biti veličine uporedljive sa onima korišćenim u tekstu. Savetuje se korišćenje sanserifnih slova, kao što su Arial i Helvetica u slikama radi bolje čitljivosti. Koristite konzistentno isti font i istu veličinu fonta u čitavom rukopisu. Nemojte zaboraviti da obeležite ose na dijagramima. Savetuje se da u tu svrhu koristite reči umesto simbola. Slike, tabele i jednačine mogu imati jednokolonsku ili dvokolonsku širinu, po želji autora.

**A graph of a person in a blue shirt

Description automatically generated with medium confidence**

Slika 1. Opis slike. Iza slike može se koristiti oznaka “Sl.” ili pun naziv “Slika”. Iza broja slike je tačka i znak razmaka. Veličina fonta je 8pt, vrsta Times New Roman. Stil je “Caption”. Za sliku se primenjuje Caption sa nazivom labele “Slika”. Tekst opisa ispod slike treba biti centriran.

Slike treba da budu kvaliteta 300 tačaka po inču, TIFF ili EPS formata, sa svim ugrađenim fontovima.

## Tabele

#### Pozicioniranje slika i tabela

Postavite slike i tabele na vrh ili na dno kolona. Poželjno je da tekst u radu koji opisuje tabelu (ili sliku) ide pre same tabele ili slike, odnosno da slike/tabele budu umetnute u tekst nakon što su cirirane. Velike slike i tabele mogu se prostirati širinom cele stranice, preko obe kolone. Naslovi slika treba da budu ispod slika, kao u primeru kod Sl. 1. Naslovi tabela treba da budu iznad tabela, kao u primeru kod tabele 1. Za slike možete koristiti skraćenicu Sl. 1 čak i na početku rečenice. Za tabele ne koristiti nikakvu skraćenicu. Možete raditi spajanje više delova (ćelija) u tabeli, kao u primeru kod tabele 1.

Tabela . Opis tabele

| Prva kolona | Druga kolona | | |
| --- | --- | --- | --- |
| Zaglavlje 1 | Zaglavlje 2 | Zaglavlje 3 |
| copy | More table copya |  |  |

1. Primer fusnote kod tabela. (*Table footnote*)

## Najčešće greške

* Obratiti pažnju na korišćenje roda, broja i padeža. Obratite pažnju na korišćenje rečce „ne“ uz glagole, prideve, priloge, itd. i korišćenje razmaka (tačno jednog) iza znakova interpunkcije.
* Mogu se koristiti indeksi (x1) i eksponenti (x2). Razlikovati oznaku nula (0) od oznake (o), takođe veliko slovo I od malog slova l, i slično.
* Kod rednih brojeva koristiti bolje reč, ili tačku iza broja: „... prvi deo istraživanja...“ ili „... 1. deo istraživanja ...“. Ne počinjati rečenice brojem.
* Nije potrebno navođenje sinonima reči u zagradi, za određene pojmove. Uniformno koristiti stručne reči u tekstu (ne nazivati ih na različitim mestima različito). Ne koristiti reči stranog porekla, već pokušajte da nađete adekvatne prevode na srpski jezik. Nije potrebno pisati originalne nazive na engleskom, ali ukoliko se pišu kod nekih specifičnih termina, napisati ovako: učenje sa podrškom (engl. *Reinforcement learning*).
* Sve stranice u radu koji predajete ne treba numerisati. Numeracija će biti dodata naknadno, kada se radovi ubace u Zbornik radova.

# Korišćenje šablona

Nakon što je uređivanje teksta završeno, rad je spreman. U nastavku su još neke potencijalne izmene u radu koje možete da primenite, ukoliko je potrebno.

## Autori i afilijacije

**Šablon rada je dizajniran za najviše 6 autora, ali mogu se ubaciti i dodatni autori po potrebi.** Minimalan broj autora na radu je jedan (1). Ukoliko je 3 ili 4 autora, možete ih pisati u četiri kolone, u širini jedne stranice. Ukoliko je 5 ili 6 autora, pisati ih kako su u šablonu. Imena autora (ako su svi iste afilijacije) možete pisati i u širini cele stranice (tada promeniti gornju sekciju sa autorima u jednu kolonu).

### Za radove sa više od 6 autora: Dodati imena autora kao nove kolone (recimo za 8 autora, bilo bi 4 kolone).

### Za 6 i manje autora: Koristiti kao u šablonu ili sve širine jedne cele stranice.

#### Obavezni podaci: Svaki autor mora imati ime i prezime, afilijaciju, adresu elektronske pošte i svoj ORCID broj (otvoriti ga, ukoliko ga nemate). ORCID broj je neophodan kao jedinstveni identifikator u naučnoj zajednici.

#### Promena broja kolona: Odabrati ikonicu Columns u meniju Layout MS Word alata i izmenite broj kolona u potrebnoj sekciji.

#### Brisanje: Obrisati linije iz šablona koje vam nisu potrebne, uključujući i autorske linije.

## Identifikujte naslove i podnaslove

Postoji više tipova (nivoa) naslova i podnaslova. Predefinisani su: *Heading 1* (naslov prvog nivoa, označen rimskim brojevima), *Heading 2* (naslov drugog nivoa, označen velikim slovima), *Heading 3* (naslov trećeg nivoa, označen arapskim brojevima), *Heading 4* (naslov četvrtog nivoa, označen malim slovima). Nije preporučljivo koristiti više od četiri nivoa za naslove/podnaslove. Kod podnaslova za Dodatak, Zahvalnicu i Literaturu iskorišćen je *Heading 5*. U svakom trenutku, u meniju sa strane (*View* > *Navigation Pane*) možete videti trenutnu hijerarhiju Vaših sekcija u radu.

Ako želite nešto da istaknete možete koristiti tekst pisan kurzivom (italik), ali ne treba preterivati. Podvučen tekst ne treba koristiti u tekstu, osim u nekim izuzetnim situacijama.

## Prebacivanje u PDF format

**Prebacivanje u PDF format raditi uz pomoć *MS Word* alata ili nekog drugog eksternog (*PDF Creator*), ali tako da ne pokvarite formatiranje.** Obratite pažnju da prilikom formatiranja ne pokvarite i kvalitet slika. Najbolje pre slanja otvorite PDF fajl sa rukopisom u alatu *Adobe Acrobat Reader*.

# Zaključak

Svaki rad treba da ima sekciju Zaključak. Zaključak treba da prikaže tri celine pasusa: 1) Šta su drugi istraživači radili u ovoj oblasti istraživanja i kakve rezultate su postigli? 2) Šta su autori rada ukratko uradili u ovom istraživanju i kakve su rezultate dobili? 3) Šta su moguće primene istraživanja, pravci daljeg istraživanja i moguća unapređenja realizovanog modela/alata/algoritma.

##### Dodatak (podnaslov nivoa 5)

Dodatak je opciona sekcija. Ukoliko su neophodni dodaci, napisati ih neposredno pre Zahvalnice. Dodatak može biti eksterni link do elektronskog sadržaja na internetu, recimo korišćen skup podataka, realizovani programski kod do Vašeg repozitorijuma, ili neki drugi izvori koji su korišćeni u istraživanju.

##### Zahvalnica

Za sponzorstva i finansiranje treba se zahvaliti ovde. Ovde takođe treba izraziti zahvalnost onima koji su pomogli u radu na izradi rukopisa. Na primer: autori se zahvaljuju dr Jovanu Jovanoviću za ustupljen skup podataka ili: „Istraživanje sprovedeno uz podršku Fonda za nauku Republike Srbije, BROJ\_PROJEKTA, *Naziv projekta* – AKRONIM“.

##### Literatura

Reference otkucati tekstvom veličine 8*pt*. Brojevi referenci treba da se automatski pojavljuju ispred naziva reference, kao u primeru dole i u uglastim zagradama numerisanja [1]. Takođe, tekst same reference treba da bude na istom nivou kao i u šablonu. U svim referencama samo se prezime daje puno, a ime se skraćuje na inicijal i stavlja pre prezimena. Molimo navedite imena svih autora; ne koristite “et al”, osim ukoliko broj koautora rada nije veći od 8. Ne kombinujte reference: pod jednim brojem može biti samo jedna referenca. Ukoliko postoji DOI broj ili URL adresa elektronskog izvora, možete ih uneti na kraju reference. Uvek pišite pune naslove. Skratite imena časopisa prema standardima. Primeri različitih tipova referenci (članci u časopisima, knjige, poglavlja u knjigama, patenti itd.) dati su u primeru.

Za radove publikovane na engleskom jeziku, napisati referencu u originalnom naslovu na engleskom, bez prevođenja naslova na srpski, a one koje su objavljivane na srpskom jeziku, ostaviti takve.

1. D. Drašković, N. Bošković, and J. Vladimirovič, “Algebarska zavisnost kosmičkih parametara,” Phil. Trans. Roy. Soc. London, vol. A247, str. 529–551, april 2015.
2. V. Stefanović Karadžić, “Analiza sentimenta u srpskom jeziku,” 3. izdanje, Oxford: Clarendon, 2012, str. 68–73.
3. J. Surutka, “Osnovi elektrotehnike,” 1. izdanje, Naučna knjiga Beograd, 1988, str. 131.
4. I. S. Jacobs and C. P. Bean, “Fine particles, thin films and exchange anisotropy,” in Magnetism, vol. III, G. T. Rado and H. Suhl, Eds. New York: Academic, 2003, str. 271–350.
5. V. Vukotić, “Naslov rada,” [Online] neobjavljen u konačnom obliku, dostupno na: <https://arxiv.org/pdf/16012024.08585.pdf>.
6. N. Nikolić, “Naslov rada je ovde,” J. Name Stand. Abbrev., u štampi.
7. Y. Yorozu, M. Hirano, K. Oka, and Y. Tagawa, “Electron spectroscopy studies on magneto-optical media and plastic substrate interface,” IEEE Transl. J. Magn. Japan, vol. 2, str. 740–741, avgust 1987 [Digests 9th Annual Conf. Magnetics Japan, str. 301, 1982].
8. M. Young, “The Technical Writer’s Handbook,” Mill Valley, CA: University Science, 2023.
9. Vlada Republike Srbije, “*Strategija razvoja veštačke inteligencije u Republici Srbiji za period 2020-2025. godine*,” [Online] dostupno na: <https://www.srbija.gov.rs/extfile/sr/437304/strategija_razvoja_vestacke_inteligencije261219_2_cyr.pdf> [pristupljeno dana 12.12.2023.].
10. A. Autor, “Naslov članka,” Skraćeni naziv časopisa, vol. #, br. x, str. ##-##, mesec i godina (ili samo godina).
11. A. Autor i B. Bratić, “Naslov knjige na srpskom” [originalno: “Naslov knjige u originalu”], #. izdanje, pun naziv izdavača, mesto, godina, str. ##-##.
12. A. Kos, “Naslov rada,” *Zbornik radova 29. konferencije “YU INFO 2023”*, Informaciono društvo Srbije, Kopaonik, mart 2023, str. ##-##.
13. J. P. Wilkinson, “Nonlinear resonant circuit devices,” U.S. Patent 3 624 125, June 16, 1990.
14. Naziv standarda, broj ###, datum.
15. D. Drašković, “Generativna veštačka inteligencija,” materijali na predmetu Pronalaženje skrivenog znanja, *Univerzitet u Beogradu – Elektrotehnički fakultet*, maj 2023.

**Title in English**

Author names (without affiliations)

ABSTRACT

Ovde dolazi prevod apstrakta na engleski. Srpski i engleski tekst apstrakta moraju se slagati.